Αλληλεπίδραση διαφορετικών ποικιλιών αραβοσίτου, μυκόρριζας και χαμηλών επιπέδων φωσφόρου σε όξινο και αλκαλικό έδαφος
Creators: name: Μπακώσης, Γεώργιος Σωτήριου
Publisher: name: Aristotle University of Thessaloniki
Year: 2022
Subjects: Έδαφος
Αραβόσιτος
Φώσφορος
ΘΜΜ
Soil
Maize
Phosphorus
AMF

description: Ο αραβόσιτος είναι από τις πιο διαδεδομένες καλλιέργειες ανά την υφήλιο, με τεράστια σπουδαιότητα. Λόγω της τεράστιας ζήτησης που έχει παγκοσμίως η καλλιέργεια, η αύξηση της απόδοσής της, με τη μικρότερη δυνατή χρήση ανόργανων λιπασμάτων, είναι πλέον μονόδρομος. Ο στόχος της παρούσας έρευνας ήταν η διερεύνηση της υπόθεσης εάν ο έντονος αποικισμός σε νεαρά στάδια συνεπάγεται σε καλύτερη θρέψη σε φώσφορο, με συνέπεια υψηλότερες αποδόσεις σε εδάφη με διαφορετικά pH, όξινο και αλκαλικό. Χρησιμοποιήθηκαν εννέα υβρίδια αραβοσίτου . Το πείραμα εγκαταστάθηκε σε δύο περιοχές (Θέρμη Θεσσαλονίκης και Μουριές Κιλκίς), ενώ έγινε επέμβαση φωσφορικής λίπανσης (0 και 6 μονάδες Ρ2O5). Έγιναν δειγματοληψίες εδάφους και φύλλων, σε δύο στάδια ανάπτυξης (5-6 φύλλα-V5-6, άνθιση θηλυκής ταξιανθίας-R1), μετρήθηκε ο αποικισμός των ΘΜΜ, ο αριθμός των σπορίων, τα θρεπτικά στοιχεία σε έδαφος και φύλλα (Ν, Ρ, Κ, Νa, Ca, Mg, Fe, Cu, Zn, Mn) και τέλος, η απόδοση σε σπόρο και βιομάζα ανά φυτό. Στο έδαφος κάποια στοιχεία είχαν χαμηλές συγκεντρώσεις, όπως το διαθέσιμο Κ (&lt;100 mg kg-1) στην περιοχή των Μουριών, ενώ υπήρχαν και μεγάλες διαφορές λόγω του pH, κυρίως για το Ca. Ο αποικισμός των ΘΜΜ ήταν πολύ υψηλός (&gt;60%) σε όλες τις μεταχειρίσεις. Ο αριθμός των σπορίων ενώ στο στάδιο V5-6 ήταν πολύ χαμηλός (&lt;25 σπόρια/100g), στο στάδιο R1 αυξήθηκε κατά πολύ (100-300 σπόρια/100g) στις Μουριές ενώ στη Θέρμη παρέμεινε στις ίδιες τιμές με το στάδιο V5-6. Ο Ρ στα φύλλα σε νεαρά στάδια ήταν σε χαμηλές έως οριακές συγκεντρώσεις, δηλαδή κάτω από 0,3 %, ενώ ο εδαφικός Ρ ήταν και αυτός οριακός στις περισσότερες περιπτώσεις (&lt;10 mg kg-1). Συμπερασματικά, η απόδοση δεν επηρεάστηκε από την λίπανση παρά μόνο από το υβρίδιο ενώ η βιομάζα εμφάνισε έντονη παραλλακτικότητα ανάμεσα στα υβρίδια, τις επεμβάσεις με Ρ και τις περιοχές. Παράλληλα ο Zn παρατηρήθηκε να έχει χαμηλές συγκεντρώσεις στον φυτικό ιστό (&lt;32 mg kg-1) πράγμα το οποίο μπορεί να επηρέασε την απόδοση, ενώ κανένα άλλο θρεπτικό στοιχείο στα φύλλα δεν έδειξε να έχει συγκεντρώσεις χαμηλότερες από τα όρια επάρκειας.
description: Maize is one of the most widespread crops in the world, with great importance. Due to the huge demand of the crop worldwide, increasing its yield with the least possible use of inorganic fertilizers, is foreseeable. In the present study, it is hypothesized that maize, in order to produce a higher yield must -at an early stage- have adequate absorption of phosphorus (P) with the assistance of arbuscular mycorrhizal fungi (AMF). Nine maize hybrids were used. The experiment was installed in two areas (Thermi Thessaloniki and Mouries Kilkis), while phosphate fertilization was performed (0 and 6 units P2O5). Soil and leaf samples were taken in two stages of growth (5-6 leaves-V5-6, female inflorescence development-R1), the colonization of AMF, the number of spores, the nutrients in soil and leaves (N, P, K, Na, Ca, Mg, Fe, Cu, Zn, Mn) and finally, the yield in seed and biomass per plant were determined. In the soil some elements had low concentrations, such as the available K (&lt;100 mg kg-1) in the area of Μouries, while there were large differences due to pH, mainly for Ca. The colonization of AMF was very high (&gt; 60%) in all treatments. The number of spores while at stage V5-6 was very low (&lt;25 spores / 100g), in stage R1 it increased (100-300 spores / 100g) in Mouries, while in Thermi it remained at the same values as in stage V5-6. The P in the leaves at young stages was in low to marginal concentrations, ie below 0.3 % of plant tissue, while the soil P was also marginal in most cases (&lt;10 mg kg-1). In conclusion, the yield was not affected by the fertilization, but only by the hybrid while the biomass showed strong variability between the hybrids, the P treatments and the regions. At the same time, Zn was observed to have low concentrations in plant tissue (&lt;32 mg kg-1) which may have affected the yield, while no other nutrient in the leaves was shown to have concentrations below the sufficiency limits.